Diari Oficial de la Generalitat Valenciana


Sumari del DOGV 8400, del 10-10-2018 (2018/8929)

Notificació de la sentència dictada en el procediment de divorci contenciós número 1566/2015.
---------------------------------------------------------------------------------------------

### Dades del document

Número de DOGV
:   8400

Data del DOGV
:   10-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8929


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 1566/2015. [2018/8929]  
Procediment: família. Divorci contenciós número 1566/2015.  
De: Mariana Palade.  
Procuradora: Isabel Trillo-Figueroa Ramírez.  
Contra: Viorel Palade.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, certifique que, en aquest procediment de divorci seguit a instàncies de Mariana Palade contra Viorel Palade, s'ha dictat la sentència que literalment diu així:  
  
«Sentència número 464/2017  
Castelló de la Plana, 6 d'octubre de 2017  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he vist aquests actuacions de judici de divorci número 1566/2015, promogudes a instàncies de Mariana Palade, representada per la procuradora senyora Trillo-Figueroa Ramírez i defesa per la lletrada senyora Tomás Algueró, contra Viorel Palade, en rebel·lia.  
Dispositiva  
Estime la demanda formulada per la procuradora senyora Trillo-Figueroa Ramírez, en nom i representació de Mariana Palade contra Viorel Palade, i declare dissolt per divorci el matrimoni dels litigants assenyalats amb tots els efectes legals i s'adopten les mesures següents:  
1. El senyor Viorel pagarà, en concepte de pensió d'aliments per al seu fill I., amb efectes des de la data de presentació de la demanda (22.10.2015) i fins que transcórreguen dos anys des de la data d'aquesta sentència (06.09.2019), la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'índex de preus al consum.  
2. Amb la mateixa extensió temporal de l'apartat anterior, el pare pagarà la meitat de les despeses extraordinàries necessàries que genere el fill.  
3. El marit pagarà a l'esposa, en concepte de pensió compensatòria, la suma de 150 euros mensuals, durant un termini de tres anys, que ingressarà dins dels cinc primers dies de cada mes en el compte bancari que designe l'esposa i que s'actualitzarà anualment d'acord amb les variacions de l'índex de preus al consum.  
  
Tot això sense fer un pronunciament exprés de condemna en costes.  
Notifiqueu aquesta resolució a les parts i feu-los saber que en contra es pot interposar un recurs d'apel·lació en el termini de vint dies.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme. El jutge.  
Publicació: L'anterior sentència va ser llegida i publicada pel jutge que la va dictar, estant constituït en audiència pública, en el mateix dia del seu pronunciament, davant del lletrat de l'Administració de justícia. En done fe.»  
  
I atés que el demandat, Viorel Palade, es troba en parador ignorat, expedisc aquest edicte a fi que li valga de notificació de forma deguda.  
  
Castelló de la Plana, 6 d'octubre de 2017.- El lletrat de l'Administració de justícia: Pedro Moya Donate.